

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**ՂԵԿԱՎԱՐ**

Հ Ր Ա Մ Ա Ն

21 մարտի 2025 թվականի N 467-Ա

**ՆԵՐՄՈՒԾՈՒՄԸ ԺԱՄԱՆԱԿԱՎՈՐԱՊԵՍ ՉԹՈՒՅԼԱՏՐԵԼՈՒ ՄԱՍԻՆ**

Ղեկավարվելով «Եվրասիական տնտեսական միության մասին» պայմանագրի 56-րդ հոդվածի 4-րդ մասով, Վարչապետի՝ 2019 թվականի դեկտեմբերի 19-ի N 1940-Լ որոշման հավելվածի 19-րդ կետի 7-րդ ենթակետով, հիմք ընդունելով Գերմանիայի Դաշնային Հանրապետությունում արձանագրված աբաղ հիվանդության վերաբերյալ Կենդանիների առողջության համաշխարհային կազմակերպության (OIE) պաշտոնական կայք էջում հրապարակված տեղեկատվությունը, Սննդամթերքի անվտանգության տեսչական մարմնի ղեկավարի տեղակալ Տիգրան Պետրոսյանի 2025 թվականի մարտի 20-ի թիվ Ն/5571-2025 զեկուցագիրը, արձանագրված դաբաղ հիվանդության մուտքը Հայաստանի Հանրապետություն կանխելու նպատակով՝

***Հ Ր Ա Մ Ա Յ ՈՒ Մ ԵՄ`***

1. Սննդամթերքի անվտանգության տեսչական մարմնի անասնաբուժության վարչության, սահմանային պետական վերահսկողության համակարգման բաժնի, սահմանային պետական վերահսկողության բաժինների պետերին՝ 2025 թվականի մարտի 22-ից չթույլատրել Գերմանիայի Դաշնային Հանրապետությունից, ինչպես նաև այլ երկրներից գերմանական ծագում ունեցող, Գերմանիայով տարանցիկ փոխադրվող դաբաղ հիվանդության նկատմամբ ընկալունակ կենդանիների (խոշոր և մանր եղջերավոր կենդանիների, խոզերի և ուղտազգիների՝ ԱՏԳ ԱԱ 0102, 0104, 0103 և 0106130090), ինչպես նաև դրանցից ստացված թարմ, պաղեցված, սառեցված մսի և ենթամթերքների (ԱՏԳ ԱԱ 0201, 0202, 0203, 0204, բացառությամբ ԱՏԳ ԱԱ 0206909100 ապրանքային դիրքում նշված ապրանքների) Հայաստանի Հանրապետություն ներմուծումը՝ մինչև Կենդանիների առողջության համաշխարհային կազմակերպության (OIE) պաշտոնական կայք էջում Գերմանիայի Դաշնային Հանրապետությունում դաբաղ հիվանդության վերացման մասին տեղեկատվության հրապարակումը:

2․ Սույն հրամանի գործողությունը չի տարածվում սույն հրամանի 1-ին կետում նշված երկրներից մինչև 2025 թվականի մարտի 22-ը արտահանված և Հայաստանի Հանրապետություն ներմուծվող սույն հրամանի 1-ին կետում նշված ապրանքների վրա։

**Ա. ԴԱՆԻԵԼՅԱՆ**



2025 թ. մարտի 21

ք. Երևան